Publication: Magyar Közlöny
Issue: MK-2003-145 (Year: 2003, Number: 145)
Era: 1990-2004
Section: 66/1997. (XII. 29.) AB határozatban kifejtettek szerint
Paragraph Index: 83

1. Mindegyik bekezdés tartalmazza a köztársasági elnök aláírási kötelezettségét, amely a kihirdetés technikai elõfeltételeként szerepel, és amelynek, véleményem szerint, a jelen alkotmányértelmezésnél nincs ügydöntõ jellege (relevanciája). A jelen ügy tárgyát az képezi, hogy a köztársasági elnök részére biztosított kétféle ún. „vétójog” egymással milyen viszonyban áll, és hogy azok, eltérõ természetük és funkciójuk folytán csak egy ízben és egyféleképpen, avagy ismételten, esetleg egymást követõen is gyakorolhatók-e, illetve, hogy a 26. §-ból következik-e a köztársasági elnököt terhelõ olyan választási kényszer, amelynek alapján saját magát zárja el további alkotmányvédelmi eszközök felhasználásától.

Source: https://magyarkozlony.hu/hivatalos-lapok/42ecc5b5a8eae0ec02ab00ba2551bc8d78311f8d/dokumentumok/db6b089b450ec31c753b9f33688c0b0dbb03fd00/letoltes